
OPĆINA ŽAKANJE

OPĆINSKO VIJEĆE


KLASA: 030-04/26-01/1
URBROJ: 2133-22-01-26-1
Žakanje, 16.03.2026.
Na temelju članaka 54. i 54.a stavka. 1. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),  članaka 110. Zakona o komunalnom gospodarstvu „(Narodne novine“, 68/18, 110/18, 32/20, 145/24), članka 90. Zakona o poljoprivrednom zemljištu (Narodne novine, 20/18, 115/18, 98/19, 57/22, 136/25)  i članka 30. Statuta Općine Žakanje („Službeni glasnik Općine Žakanje“ broj 01/21), Općinsko vijeće Općine Žakanje na 7. sjednici održanoj dana  16.03.2026. godine, donosi
ODLUKU

O ZAJEDNIČKOM OBAVLJANJU POSLOVA  KOMUNALNOG REDARA

I POSLOVA NADZORA PROVOĐENJA ODLUKE O AGROTEHNIČKIM MJERAMA

I MJERAMA ZA UREĐIVANJE I ODRŽAVANJE POLJOPRIVREDNIH RUDINA

S OPĆINAMA  RIBNIK I KAMANJE

Članak 1.
Općina Žakanje zajedno s Općinom Ribnik i Općinom Kamanje zajednički organizira obavljanje poslova komunalnog redara i poslova nadzora provođenja odluke o agrotehničkim mjerama i mjerama za uređivanje i održavanje poljoprivrednih rudina.

Članak 2.
Obavljanje poslova komunalnog redara i poslova nadzora provođenja odluke o agrotehničkim mjerama i mjerama za uređivanje i održavanje poljoprivrednih rudina  putem zajedničkog službenika podrazumijeva  provođenje važećih odluka o komunalnom redu, Odluke o agrotehničkim mjerama, Općina  Žakanje,  Ribnik i  Kamanje, kao i obavljanje svih ostalih poslova  u skladu s mjerodavnim zakonima Republike Hrvatske i općim aktima jedinica lokalne samouprave.

Članak 3.

Ovlašćuje se općinski načelnik Općine  Žakanje za potpisivanje sporazuma o zajedničkom obavljanju poslova iz samoupravnog djelokruga putem zajedničkog službenika po donošenju i stupanju na snagu ove Odluke te po donošenju i stupanju na snagu istovjetne Odluke od strane Općinskog vijeća Općine Ribnik i Općine Kamanje. 
Međusobni odnosi jedinica lokalne samouprave u pogledu organizacije, načina upravljanja, financiranja, odgovornosti, statusnih i drugih pitanja oko zajedničkog obavljanja poslova iz članka 1. ove Odluke uredit će se Sporazumom iz stavka 1. ovog članka. 
Članak 4.

Stupanjem na snagu ove Odluke, prestaje važiti Odluka o osnivanju Zajedničke službe komunalnog/ poljoprivrednog redarstva ( „Službeni glasnik Općine Žakanje“ broj 03/22). 

Članak 5.

Ova Odluka stupa na snagu osmog dana od dana objave u „ Službenom glasniku Općine Žakanje“.

PODPREDSJEDNICA
OPĆINSKOG VIJEĆA

Karmen Dolinar
DOSTAVITI:

1. Ministarstvo pravosuđa, uprave i digitalne transformacije, pisarnica@mpudt.hr
2. Općina Ribnik, opcina.ribnik1@ka.t-com.hr
3. Općina Kamanje, opcina.kamanje@kamanje.hr
4. Službeni glasnik Općine Žakanje

5. Pismohrana


